pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีปาฐกถาพิเศษ “Thailand Level Up” ย้ำรัฐบาลพร้อมดูแลคนฐานราก หวังยกระดับฐานรากให้สูงขึ้น ลดความเหลื่อมล้ำ
วันจันทร์ที่ 29 มกราคม 2567
29/01/2567
นายกรัฐมนตรีปาฐกถาพิเศษ “Thailand Level Up” ย้ํารัฐบาลพร้อมดูแลคนฐานราก หวังยกระดับฐานรากให้สูงขึ้น ลดความเหลื่อมล้ํา
นายกรัฐมนตรีปาฐกถาพิเศษ “Thailand Level Up” ย้ํารัฐบาลพร้อมดูแลคนฐานราก หวังยกระดับฐานรากให้สูงขึ้น ลดความเหลื่อมล้ํา
วันนี้ (29 มกราคม 2567) เวลา 18.00 น. ณ ห้องแมกโนเลีย บอลรูม ชั้น 10 โรงแรวอลดอร์ฟ แอสโทเรีย กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวปาฐกถาพิเศษในหัวข้อ “Thailand Level Up” ในงาน TNN DINNER TALK Thailand Level Up อัปเกรดประเทศไทย โดยมีนายศุภชัย เจียรวนนท์ ประธานคณะผู้บริหารเครือเจริญโภคภัณฑ์ (ซีพี) ผู้บริหารสถานี TNN ช่อง 16 ให้การต้อนรับ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวปาฐกถาตอนหนึ่งว่า การอัปเกรดประเทศไทย จําเป็นต้องสร้างฐานรากที่แข็งแกร่ง ซึ่ง 4 เดือนที่ผ่านมารัฐบาลได้ทําในหลายเรื่องทั้งโครงการพักหนี้ ดูแลค่าครองชีพ ค่าไฟ ค่าน้ํามัน การดูแลราคาสินค้าเกษตรให้มีราคาสูงขึ้น เช่น ยางพารา รวมถึงเดินหน้าเจรจา FTA เปิดตลาดการค้าใหม่ ๆ โดยเร็ว ๆ นี้จะไปเจรจากับศรีลังกา การดูแลค่าแรงด้วยการปรับขึ้นค่าแรงขั้นต่ํา
นอกจากนี้ ยังให้ความสําคัญเรื่องของสุขภาพ การเข้าไปดูแลแก้ปัญหาฝุ่น PM 2.5 การแก้ปัญหายาเสพติดที่สามารถจับกุมได้เพิ่มขึ้นจากปีก่อน และเข้าไปดูแลในพื้นที่ชายแดนที่มีปัญหา โดยเฉพาะในเขตที่ติดกับประเทศพม่า เพื่อสร้างเสริมความแข็งแกร่งในภูมิภาค
ส่วนด้านการสนับสนุนการลงทุน รัฐบาลเห็นโอกาสในอุตสาหกรรมใหม่ ๆ อาทิ ยานยนต์ไฟฟ้า (อีวี) ที่จีนเข้ามาตั้งโรงงานและได้รับสิทธิประโยชน์จากบีโอไอ ส่งผลให้เกิดการจ้างงาน และเม็ดเงินลงทุนที่เข้ามา แต่ในขณะเดียวกันก็ยังไม่ทิ้งโรงงานรถยนต์สันดาปของญี่ปุ่นที่เคยสร้างการเติบโตให้กับประเทศไทยก็พร้อมให้การสนับสนุนเช่นกัน
นอกจากนี้ การพัฒนาโครงสร้างพื้นฐานแลนด์บริดจ์ เป็นนโยบายใหญ่ของรัฐบาล เพื่อรองรับการเติบโตของภูมิภาค ด้วยความขัดแย้งของภูมิรัฐศาสตร์ที่เกิดขึ้นทั้งโลก ไทยจะเป็นจุดยุทธศาสตร์โครงสร้างพื้นฐานสําคัญ ที่เชื่อมโยงการขนส่งไปในหลายภูมิภาค และยังสร้างการเติบโตให้กับประเทศ ซึ่งหากเทียบกับเวียดนาม ไทยเป็นรองแค่เรื่องเดียว คือข้อตกลง FTA ส่วนการสนับสนุนด้านการท่องเที่ยว ไทยให้ความสําคัญอย่างมาก ด้วยเทคโนโลยีที่เชื่อมโยงข้อมูล สามารถรู้ข้อมูลการเดินทาง การยกเลิกเที่ยวบิน รวมทั้งจะพัฒนาด้านการบิน สร้างรันเวย์ที่ 3 และ 4 ในท่าอากาศยานสุวรรณภูมิ ซึ่งรัฐบาลจะแถลงนโยบายเรื่องนี้ในเดือนมีนาคม
“รัฐบาลพร้อมดูแลคนฐานราก ด้วยมีนโยบายต่าง ๆ ที่กล่าวไปข้างต้น เพื่อหวังยกระดับฐานรากให้สูงขึ้น ลดความเหลื่อมล้ําและที่สําคัญยังส่งผลต่อระบบเศรษฐกิจไทยที่จะเติบโตอย่างแข็งแกร่ง” นายกฯ ย้ํา
รัฐบาลไทย-ข่าวทำเนียบรัฐบาล-​นายกฯ เผย ครม.อนุมัติหลักการร่าง พ.ร.บ. แก้ไขเพิ่มเติมการประมง กระทรวงเกษตรฯ และกระทรวงการต่างประเทศเห็นพ้องไม่ขัดต่อหลักการของ IUU
วันอังคารที่ 30 มกราคม 2567
30/01/2567
​นายกฯ เผย ครม.อนุมัติหลักการร่าง พ.ร.บ. แก้ไขเพิ่มเติมการประมง กระทรวงเกษตรฯ และกระทรวงการต่างประเทศเห็นพ้องไม่ขัดต่อหลักการของ IUU
​นายกฯ เผย ครม.อนุมัติหลักการร่าง พ.ร.บ. แก้ไขเพิ่มเติมการประมง กระทรวงเกษตรฯ และกระทรวงการต่างประเทศเห็นพ้องไม่ขัดต่อหลักการของ IUU
วันที่ (30 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า คณะรัฐมนตรีได้มีมติอนุมัติหลักการร่าง พ.ร.บ. แก้ไขเพิ่มเติมการประมง โดยกระทรวงเกษตรและสหกรณ์ และกระทรวงการต่างประเทศ เห็นว่าไม่ขัดแย้งกับหลักการของ IUU ซึ่งขั้นตอนต่อไปจะส่งให้คณะกรรมการกฤษฎีกาตรวจสอบร่างของ ครม. ภายในระยะเวลา 1 เดือน โดยจะส่งให้สภาฯ พิจารณาร่างฯ ในสัปดาห์หน้า โดยใช้เวลาในการพิจารณาประมาณ 2 เดือน และจะนําเข้าสู่ ครม. อีกครั้ง
รัฐบาลไทย-ข่าวทำเนียบรัฐบาล-​วธ.ปลื้มรัฐบาลอนุมัติงบกลาง สนับสนุนคนภาพยนตร์ร่วมงานเทศกาลภาพยนตร์ในต่างประเทศ
วันอังคารที่ 30 มกราคม 2567
​วธ.ปลื้มรัฐบาลอนุมัติงบกลาง สนับสนุนคนภาพยนตร์ร่วมงานเทศกาลภาพยนตร์ในต่างประเทศ
​วธ.ปลื้มรัฐบาลอนุมัติงบกลาง สนับสนุนคนภาพยนตร์ร่วมงานเทศกาลภาพยนตร์ในต่างประเทศ
วธ.ปลื้มรัฐบาลอนุมัติงบกลาง สนับสนุนคนภาพยนตร์ร่วมงานเทศกาลภาพยนตร์ในต่างประเทศ
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า ตามที่ที่ประชุมคณะกรรมการยุทธศาสตร์ซอฟต์พาวเวอร์แห่งชาติได้มีมติเมื่อวันที่ 9 มกราคม 2567 มอบหมายให้กระทรวงวัฒนธรรมจัดทําคําของบประมาณไปยังสํานักงบประมาณเพื่อสนับสนุนผู้ประกอบการภาพยนตร์ ละคร ซีรีส์ สารคดี แอนิเมชั่นไทย เข้าร่วมเทศกาลและงานประกาศรางวัลนานาชาติ จํานวน 3 เทศกาล ได้แก่ เทศกาลภาพยนตร์นานาชาติรอตเตอร์ดัม (International Film Festival Rotterdam: IFFR) ราชอาณาจักรเนเธอแลนด์ ในเดือนมกราคม 2567 เทศกาลภาพยนตร์นานาชาติเบอร์ลิน (Berlin International Film Festival) สหพันธ์สาธารณรัฐเยอรมนี ในเดือนกุมภาพันธ์ 2567 และ เทศกาลภาพยนตร์โอซาก้า (Osaka Asian Film Festival :OAFF) ครั้งที่ 19 ประเทศญี่ปุ่น ในเดือนมีนาคม 2567 ล่าสุดกระทรวงวัฒนธรรมได้รับอนุมัติงบประมาณรายจ่ายประจําปีงบประมาณ พ.ศ. 2566 ไปพลางก่อนโดยใช้งบกลางรายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าใช้จ่ายในการสนับสนุนผู้ประกอบการภาพยนตร์ ละคร ซีรีส์ สารคดี แอนิเมชั่นไทย เข้าร่วมเทศกาลและงานประกาศรางวัลนานาชาติ 3 เทศกาลข้างต้น
รัฐมนตรีว่าการกระทรวงวัฒนธรรม กล่าวอีกว่า วธ.สนับสนุนค่าบัตรโดยสารเครื่องบิน และค่าที่พักให้แก่ผู้กํากับภาพยนตร์ ผู้สร้าง นักแสดง ที่ได้รับคัดเลือกให้ไปร่วมในเทศกาลภาพยนตร์นานาชาติรอตเตอร์ดัม และเทศกาลภาพยนตร์นานาชาติเบอร์ลิน ซึ่งถือเป็นเทศกาลสําคัญในตลาดยุโรป โดยภาพยนตร์ที่ได้รับเลือกให้ไปจัดฉายในเทศกาลภาพยนตร์นานาชาติรอตเตอร์ดัม ประกอบด้วย ภาพยนตร์เรื่อง The Cursed Land (เข้าชิงรางวัล NETPAC Award) ภาพยนตร์เรื่อง Not Friends ภาพยนตร์เรื่อง Crazy Lotus (เข้าประกวดในสาย Tiger Short Competition สําหรับภาพยนตร์ขนาดสั้น) ภาพยนตร์เรื่อง Rivulet of Universe และ ภาพยนตร์เรื่อง Spirits of the Black Leaves สําหรับเทศกาลภาพยนตร์นานาชาติเบอร์ลินมีภาพยนตร์ได้รับการคัดเลือกจํานวน 2 เรื่อง ได้แก่ ภาพยนตร์เรื่อง Here We Are และภาพยนตร์เรื่อง Myanmar Anatomy สําหรับเทศกาลภาพยนตร์โอซาก้า วธ.ได้สนับสนุนค่าจัดฉายภาพยนตร์เพิ่มเติมจากค่าบัตรโดยสารเครื่องบินให้แก่ผู้กํากับ ผู้ผลิต รวมถึงนักแสดง จํานวน 6 เรื่อง ได้แก่ สัปเหร่อ (The Undertaker) เพื่อน(ไม่)สนิท (Not Friends) ทะเลของฉันมีคลื่นเล็กน้อยถึงปานกลาง (Solids by the Seashore) หุ่นพยนต์ (Hoon Payon) แว่วเสียงไฟ (Blazed Away) และ How We Say Goodbye
“การสนับสนุนดังกล่าวของรัฐบาลและวธ.ทําให้บุคลากรมืออาชีพของไทยได้มีโอกาสไปนําเสนอผลงาน ทําให้บุคลากรในวงการภาพยนตร์และผู้ชมภาพยนตร์ต่างประเทศได้รู้จักผลงานภาพยนตร์ของไทย ตลอดจนรับทราบถึงความสามารถในการผลิตและสร้างสรรค์ผลงานของคนไทยที่ได้มาตรฐานสากล” นายเสริมศักดิ์ กล่าว
รัฐบาลไทย-ข่าวทำเนียบรัฐบาล-นายกฯ ปลื้ม ยอดลงทะเบียนแก้หนี้นอกระบบ 59 วัน มูลหนี้ 9,186 ล้านบาท ไกล่เกลี่ยสำเร็จ 8,702 ราย
วันอังคารที่ 30 มกราคม 2567
นายกฯ ปลื้ม ยอดลงทะเบียนแก้หนี้นอกระบบ 59 วัน มูลหนี้ 9,186 ล้านบาท ไกล่เกลี่ยสําเร็จ 8,702 ราย
.....
นายกฯ ปลื้ม ยอดลงทะเบียนแก้หนี้นอกระบบ 59 วัน มูลหนี้ 9,186 ล้านบาท ไกล่เกลี่ยสําเร็จ 8,702 ราย
.
นายเศรษฐา ทวีสิน นายกรัฐมนตรี และรมว. กค. พอใจผลการลงทะเบียนแก้ไขปัญหาหนี้นอกระบบ ซึ่งกระทรวงมหาดไทยเผยยอดครบ 59 วัน นับตั้งแต่เปิดลงทะเบียนเมื่อ 1 ธ.ค. 66 - 28 ม.ค. 67 พบว่า ประชาชนลงทะเบียนแล้ว 135,616 ราย มูลหนี้ 9,186 ล้านบาท ไกล่เกลี่ยสําเร็จแล้ว 8,702 ราย มูลหนี้ลดลงกว่า 636 ล้านบาท
.
จังหวัดที่มีผู้ลงทะเบียนมากที่สุด 5 อันดับแรก ได้แก่ กรุงเทพมหานคร นครศรีธรรมราช สงขลา นครราชสีมา และสุรินทร์ ตามลําดับ ส่วนจังหวัดที่นําลูกหนี้เข้าสู่กระบวนการไกล่เกลี่ยได้มากที่สุด คือ จ.นครสวรรค์
.
สําหรับประชาชนผู้ได้รับความเดือดร้อนจากปัญหาหนี้นอกระบบ ยังสามารถลงทะเบียนถึง 29 ก.พ. 67 ทั้งระบบออนไลน์ที่https://debt.dopa.go.thหรือ ณ ที่ว่าการอําเภอ หรือสํานักงานเขตทั่วประเทศ
.
อ่านเพิ่มเติม คลิกhttps://www.thaigov.go.th/news/contents/details/78099
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ เผย คณะรัฐมนตรีเห็นชอบแต่งตั้ง พล.ต.อ.รอย อิงคไพโรจน์  ให้ดำรงตำแหน่ง เลขาธิการสภาความมั่นคงแห่งชาติ
วันอังคารที่ 30 มกราคม 2567
30/01/2567
นายกฯ เผย คณะรัฐมนตรีเห็นชอบแต่งตั้ง พล.ต.อ.รอย อิงคไพโรจน์  ให้ดํารงตําแหน่ง เลขาธิการสภาความมั่นคงแห่งชาติ
นายกฯ เผย คณะรัฐมนตรีเห็นชอบแต่งตั้ง พล.ต.อ.รอย อิงคไพโรจน์  ให้ดํารงตําแหน่ง เลขาธิการสภาความมั่นคงแห่งชาต
วันที่ (30 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เปิดเผยว่า คณะรัฐมนตรีเห็นชอบ แต่งตั้ง พล.ต.อ.รอย อิงคไพโรจน์ ให้ดํารงตําแหน่ง เลขาธิการสภาความมั่นคงแห่งชาติ (สมช.)
รัฐบาลไทย-ข่าวทำเนียบรัฐบาล-เริ่มแล้ว! กยศ. เปิดทำสัญญาปรับโครงสร้างหนี้ ผ่อนชำระสูงสุด 15 ปี
วันอังคารที่ 30 มกราคม 2567
เริ่มแล้ว! กยศ. เปิดทําสัญญาปรับโครงสร้างหนี้ ผ่อนชําระสูงสุด 15 ปี
.....
เริ่มแล้ว! กยศ. เปิดทําสัญญาปรับโครงสร้างหนี้ ผ่อนชําระสูงสุด 15 ปี
.
กองทุนเงินให้กู้ยืมเพื่อการศึกษา (กยศ.) เตรียมทําสัญญาปรับโครงสร้างหนี้เพื่อช่วยเหลือและแบ่งเบาภาระของผู้กู้ยืมที่อยู่ระหว่างการชําระเงินคืน ตาม พ.ร.บ.กองทุนเงินให้กู้ยืมเพื่อการศึกษา (ฉบับที่ 2) ปี 2566
.
สําหรับผู้กู้ยืมที่มีสิทธิ์เข้าทําสัญญาปรับโครงสร้างหนี้ ได้แก่ กลุ่มก่อนฟ้องคดี กลุ่มที่บอกเลิกสัญญาแล้วแต่ยังไม่ฟ้องคดี กลุ่มที่ฟ้องคดีแล้วแต่ศาลยังไม่มีคําพิพากษา กลุ่มที่ศาลมีคําพิพากษาถึงที่สุดแล้วแต่ยังไม่บังคับคดีและได้บังคับคดีแล้ว
.
เงื่อนไขการปรับโครงสร้างหนี้
>> ผู้กู้ยืมจะต้องผ่อนชําระเงินคืนกองทุนฯ เป็นรายเดือนในอัตราเท่ากันทุกเดือน
>> ผู้กู้ยืมต้องชําระภายในวันที่ 5 ของทุกเดือนให้เสร็จสิ้นภายใน 15 ปี
>> การชําระเงินงวดสุดท้าย ผู้กู้ยืมต้องมีอายุไม่เกิน 65 ปีบริบูรณ์
นอกจากนี้ ให้ส่วนลดเบี้ยปรับ 100% และปลดภาระผู้ค้ําประกันหลังจากทําสัญญาปรับโครงสร้างหนี้ ปรับเปลี่ยนลําดับการตัดชําระใหม่
.
ผู้กู้ยืมสามารถลงทะเบียนนัดหมายเข้าทําสัญญาปรับโครงสร้างหนี้ได้ ตั้งแต่บัดนี้เป็นต้นไป ทางเว็บไซต์www.studentloan.or.thและจะเริ่มทําสัญญาได้ตั้งแต่ 15 ก.พ. 67 ที่สํานักงานของกองทุนฯ หลังจากนั้นจะเริ่มเปิดให้ผู้กู้เข้าทําสัญญาได้ตามจังหวัดต่าง ๆ ทั่วประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชวนประชาชนร่วมงาน “สร้างงานและเส้นทางสู่อาชีพ”
วันอังคารที่ 30 มกราคม 2567
30/01/2567
ชวนประชาชนร่วมงาน “สร้างงานและเส้นทางสู่อาชีพ”
วันพุธที่ 24 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนเข้าร่วมงาน “สร้างงานและเส้นทางสู่อาชีพ” ซึ่งมีกิจกรรมมากมาย เช่น
การรับสมัครพร้อมสัมภาษณ์งานจากสถานประกอบการของแต่ละจังหวัด การขึ้นทะเบียนว่างงาน
การรายงานตัวขอรับประโยชน์ทดแทนกรณีว่างงาน การฝึกปฏิบัติในการประกอบอาชีพอิสระ
และบริการให้คําปรึกษาด้านอาชีพ ผู้สนใจเข้าร่วมงานได้ใน 6 จังหวัดทั่วประเทศ ได้แก่ วันที่ 26–27 ม.ค.
โรงเรียนบุญวาทย์วิทยาลัย จ.ลําปาง 15–16 ก.พ. ศูนย์การค้าอยุธยาซิตี้ จ.พระนครศรีอยุธยา 29 ก.พ.
โรงแรมร้อยทองรีสอร์ท จ.พัทลุง 1-2 มี.ค. โรงแรมราวดี จ.นครศรีธรรมราช 7-8 มี.ค. โรงแรมอัลวาเรซ
จ.บุรีรัมย์ และ วันที่ 29-30 มี.ค. มหาวิทยาลัยสงขลานครินทร์ จ.สงขลา สอบถามเพิ่มได้ที่ กรมการจัดหางาน
โทร.1506 กด 2
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เผย รัฐบาลจัดพิธีอันเชิญพระบรมสารีริกธาตุ จากประเทศอินเดีย มาประดิษฐานชั่วคราวในเมืองไทย เนื่องในโอกาส มหามงคลในโอกาสพระบาทสมเด็จพระเจ้าอยู่หัวทรงพระชนมายุครบ 6 รอบ
วันอังคารที่ 30 มกราคม 2567
30/01/2567
นายกฯ เผย รัฐบาลจัดพิธีอันเชิญพระบรมสารีริกธาตุ จากประเทศอินเดีย มาประดิษฐานชั่วคราวในเมืองไทย เนื่องในโอกาส มหามงคลในโอกาสพระบาทสมเด็จพระเจ้าอยู่หัวทรงพระชนมายุครบ 6 รอบ
นายกฯ เผย รัฐบาลจัดพิธีอันเชิญพระบรมสารีริกธาตุ จากประเทศอินเดีย มาประดิษฐานชั่วคราวในเมืองไทย เนื่องในโอกาส มหามงคลในโอกาสพระบาทสมเด็จพระเจ้าอยู่หัวทรงพระชนมายุครบ 6 รอบ เชิญชวนพี่น้องประชาชนร่วมเข้าสักการะ
วันนี้ (30 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า เนื่องในโอกาสมหามงคล ในโอกาสพระบาทสมเด็จพระเจ้าอยู่หัวทรงพระชนมายุครบ 6 รอบ รัฐบาลได้จัดพิธีอันเชิญพระบรมสารีริกธาตุ จากประเทศอินเดีย มาประดิษฐานชั่วคราวในเมืองไทย ตั้งแต่วันวันที่ 23 กุมภาพันธ์ 2567 เป็นต้นไป โดยจะประดิษฐานให้ครบทุกภาค เริ่มต้นจากภาคกลาง กรุงเทพฯ ณ สนามหลวง ภาคเหนือ จังหวัดเชียงใหม่ ภาคตะวันออกเฉียงเหนือ จังหวัดอุบล และภาคใต้ จังหวัดกระบี่ โดยนายกฯ ได้กล่าวเชิญชวนพี่น้องประชาชนเข้าสักการะ พร้อมกับให้หน่วยงานที่เกี่ยวข้องร่วมกันประชาสัมพันธ์และสนับสนุนกิจกรรม
รัฐบาลไทย-ข่าวทำเนียบรัฐบาล-พม. ระดมภาครัฐ - เอกชน มอบเงินเยียวยาให้ผู้ได้รับผลกระทบเหตุพลุระเบิดแล้ว 7 ล้านบาท เตรียมจัดฌาปนกิจชิ้นส่วนผู้เสียชีวิต - มอบเงินรอบสุดท้าย 3 ก.พ. นี้
วันอังคารที่ 30 มกราคม 2567
พม. ระดมภาครัฐ - เอกชน มอบเงินเยียวยาให้ผู้ได้รับผลกระทบเหตุพลุระเบิดแล้ว 7 ล้านบาท เตรียมจัดฌาปนกิจชิ้นส่วนผู้เสียชีวิต - มอบเงินรอบสุดท้าย 3 ก.พ. นี้
พม. ระดมภาครัฐ - เอกชน มอบเงินเยียวยาให้ผู้ได้รับผลกระทบเหตุพลุระเบิดแล้ว 7 ล้านบาท เตรียมจัดฌาปนกิจชิ้นส่วนผู้เสียชีวิต - มอบเงินรอบสุดท้าย 3 ก.พ. นี้ พร้อมให้นักจิตวิทยาดูแลครอบครัวใกล้ชิดต่อเนื่อง
วันที่ 30 มกราคม 2567 ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงความคืบหน้า กรณี การช่วยเหลือผู้ได้รับผลกระทบจากเหตุการณ์โรงงานพลุระเบิดที่จังหวัดสุพรรณบุรีว่า การช่วยเหลือ แบ่งออกเป็น 2 ส่วน ได้แก่ ส่วนที่ 1 เรื่องการช่วยเหลือเยียวยาด้านปัจจัยสิ่งของ งบประมาณ และเงิน ขณะนี้ กระทรวง พม. ร่วมกับหน่วยงานต่าง ๆ ทั้งภาครัฐและเอกชน ได้มอบเงินช่วยเหลือผู้ที่ได้รับผลกระทบทุกครอบครัวรวมเป็นเงินเกือบ 7,000,000 บาท ซึ่งในส่วนของกระทรวง พม. ได้มอบเงินช่วยเหลือเยียวยาประมาณ 600,000 บาท และในวันเสาร์นี้ (3 ก.พ. 67) จะมีการฌาปนกิจชิ้นส่วนผู้เสียชีวิต และจะมีการมอบเงินช่วยเหลือของกระทรวง พม. ในส่วนสุดท้ายให้กับพี่น้องที่ได้รับผลกระทบ
นายวราวุธ กล่าวเพิ่มเติมว่า สําหรับในส่วนที่ 2 เป็นเรื่องของสภาพจิตใจ โดยกระทรวง พม. ได้ส่งทีมสหวิชาชีพ นําโดยนักสังคมสงเคราะห์และนักจิตวิทยาเข้าพูดคุยกับทุกครอบครัวอย่างต่อเนื่อง ซึ่งขณะนี้มีอยู่ 3 ครอบครัว ที่ยังน่าเป็นห่วง เช่น ครอบครัวของเจ้าของโรงงานที่มีลูกชายได้รับอุบัติเหตุจากเหตุการณ์ระเบิดตั้งแต่ครั้งที่แล้ว ซึ่งเจ้าหน้าที่จะต้องเข้าไปดูแลอยู่ตลอดเวลาจนสภาพจิตใจดีขึ้น หรือบางครอบครัวยังไม่พร้อมกับการทําใจกับการจากไปของผู้ที่เสียชีวิต ซึ่งจะมีเจ้าหน้าที่นักจิตวิทยาคอยประกบอย่างใกล้ชิด ตลอด 24 ชั่วโมง ซึ่งสภาพจิตใจก็จะดีขึ้นตามลําดับ ทั้งนี้ ตนเชื่อว่า สภาพจิตใจจะดีขึ้นตามลําดับ โดยเราจะดูแลต่อไปอีกระยะ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #พลุระเบิด #สุพรรณบุรี
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลกระตุ้นการท่องเที่ยวทางบก เชื่อมโยง ไทย กัมพูชา สปป.ลาว เวียดนาม และมาเลเซีย Drive Tourism พร้อมศึกษามาตรการอำนวยความสะดวกข้ามพรมแดนทางบก
วันอังคารที่ 30 มกราคม 2567
30/01/2567
โฆษกรัฐบาล เผยรัฐบาลกระตุ้นการท่องเที่ยวทางบก เชื่อมโยง ไทย กัมพูชา สปป.ลาว เวียดนาม และมาเลเซีย Drive Tourism พร้อมศึกษามาตรการอํานวยความสะดวกข้ามพรมแดนทางบก
โฆษกรัฐบาล เผยรัฐบาลกระตุ้นการท่องเที่ยวทางบก เชื่อมโยง ไทย กัมพูชา สปป.ลาว เวียดนาม และมาเลเซีย Drive Tourism พร้อมศึกษามาตรการอํานวยความสะดวกข้ามพรมแดนทางบก ส่งเสริมความร่วมมือระดับประเทศและประชาชน ทั้งทางสังคมและเศรษฐกิจ
วันที่ 30 มกราคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งสนับสนุนสร้างความร่วมมือ และพัฒนาขีดความสามารถในการแข่งขันด้านการท่องเที่ยวในภูมิภาคอาเซียนด้วยการบูรณาการแนวทางการท่องเที่ยวจุดหมายปลายทางเดียวกันในภูมิภาคอาเซียน (One Destination) และการส่งเสริมการท่องเที่ยวแบบสองทาง (Two-way Tourism) ผ่านโครงการท่องเที่ยวเชื่อมโยงทางบก 5 ประเทศ (Drive Tourism) ได้แก่ ไทย กัมพูชา มาเลเซีย สาธารณรัฐประชาธิปไตยลาว และเวียดนาม ควบคู่ไปกับการส่งเสริมการท่องเที่ยวอย่างยั่งยืนและครอบคลุม ในฐานะที่ภาคการท่องเที่ยวเป็นกลไกหลักในการขับเคลื่อนเศรษฐกิจของภูมิภาค ซึ่งจะเป็นเครื่องมือเชื่อมความสัมพันธ์ระหว่างประชาชนในประเทศสมาชิกอาเซียนให้แน่นแฟ้นยิ่งขึ้น
รัฐบาลต้องการผลักดัน Drive Tourism โดยได้ศึกษาเส้นทางเชื่อมโยงหลายเส้นเพื่อตรวจสอบเส้นทางที่สะดวกและปลอดภัย ค้นคว้าข้อมูลแหล่งท่องเที่ยวท้องถิ่นที่มีศักยภาพ ตลอดจนศึกษามาตรการอํานวยความสะดวกสําหรับการท่องเที่ยวแบบขับรถด้วยตนเองตลอดเส้นทาง
โฆษกประจําสํานักนายกรัฐมนตรี กล่าวเพิ่มเติมว่า นอกจากการหารือกับทั้ง 4 ประเทศตามโครงการ Drive Tourism รัฐบาลยังได้หารือกับหน่วยงานอื่น ๆ ที่เกี่ยวข้อง ได้แก่ สภาธุรกิจอเมริกา-อาเซียนประจําภูมิภาคเอเชีย (U.S.-Asean Business Council: USABC) และสภาการท่องเที่ยวและการเดินทางโลก (World Travel and Tourism Council: WTTC) ถึงแนวทางการขับเคลื่อนความร่วมมือด้านการท่องเที่ยวระหว่างภาครัฐและภาคเอกชนของไทยและในภูมิภาคอาเซียน ทั้งนี้ WTTC ยังได้เน้นย้ําให้เห็นถึงความสําคัญของ 2 ประเด็นหลักในมิติการท่องเที่ยว ได้แก่ การให้ความสําคัญกับการท่องเที่ยวเชิงคุณภาพมากกว่าการท่องเที่ยวเชิงปริมาณ และการท่องเที่ยวอย่างยั่งยืน
“นายกรัฐมนตรีส่งเสริมความร่วมมือด้านการท่องเที่ยวภูมิภาค เพื่ออํานวยความสะดวกและดึงดูดนักท่องเที่ยว และสนับสนุนความร่วมมือระหว่างประเทศเพื่อนบ้าน ทั้งในระดับรัฐบาล และประชาชน เพื่อประโยชน์ร่วมกันทางสังคมและเศรษฐกิจ ซึ่งมั่นใจว่าจะช่วยเพิ่มการท่องเที่ยวจากทั้งภายในและภายนอกภูมิภาค” นายชัย กล่าว
รัฐบาลไทย-ข่าวทำเนียบรัฐบาล-นโยบาย 30 บาทรักษาทุกที่ เฟสแรกราบรื่น เตรียมดำเนินการเฟส 2 ในอีก 8 จังหวัด
วันอังคารที่ 30 มกราคม 2567
30/01/2567
นโยบาย 30 บาทรักษาทุกที่ เฟสแรกราบรื่น เตรียมดําเนินการเฟส 2 ในอีก 8 จังหวัด
วันอังคารที่ 30 มกราคม 2567
นโยบาย 30 บาทรักษาทุกที่ เฟสแรกราบรื่น เตรียมดําเนินการเฟส 2 ในอีก 8 จังหวัด
ต่อจากนี้ไป ขอเชิญรับฟังไทยคู่ฟ้า
ความคืบหน้าหลังการขับเคลื่อนนโยบาย 30 บาทรักษาทุกที่ด้วยบัตรประชาชนใบเดียว นําร่องใน 4
จังหวัดแรก คือ แพร่ เพชรบุรี ร้อยเอ็ด และนราธิวาส
สามารถเชื่อมโยงข้อมูลประวัติสุขภาพอิเล็กทรอนิกส์และข้อมูลเบิกจ่ายกับกองทุนสุขภาพได้ครบทุกแห่ง
มีบุคลากรทางการแพทย์ 4 วิชาชีพ ยืนยันตัวตนแล้วกว่า 26,000 คนทั่วประเทศ
และมีลายมือชื่ออิเล็กทรอนิกส์แล้ว 7,549 คน ได้รับผลตอบรับค่อนข้างดีจากประชาชนในพื้นที่
ไม่มีปัญหาด้านระบบบริการ พบปัญหาเชิงเทคนิคในบางจุดซึ่งผู้รับผิดชอบกําลังเร่งแก้ไข ทั้งนี้
กระทรวงสาธารณสุขกําลังเตรียมการขับเคลื่อนนโยบายในระยะที่ 2 โดยจะดําเนินการใน 8 จังหวัด ได้แก่
เพชรบูรณ์ นครสวรรค์ หนองบัวลําภู อํานาจเจริญ นครราชสีมา สิงห์บุรี สระแก้ว และพังงา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM receives poppy flowers to commemorate Veterans Day on Feb 3, 2024
วันอังคารที่ 30 มกราคม 2567
30/01/2567
PM receives poppy flowers to commemorate Veterans Day on Feb 3, 2024
PM receives poppy flowers to commemorate Veterans Day on Feb 3, 2024
Government Spokesperson Chai Wacharonke disclosed that today (January 30, 2024) at 0945hrs, at the Command Building I, Government House, prior to the weekly cabinet meeting, committee members of the Foundation for the Family Welfare of War Veterans under Royal Patronage of HRH Princess Srinagarindra paid a courtesy call on Prime Minister and Minister of Finance Srettha Thavisin to present him with the red poppies to commemorate the Veterans Day which falls on February 3 of each year, and to promote the fundraising campaign through selling poppy flowers for supporting and helping the war veterans and their families across the country.
Sales of poppy flowers to commemorate the Veterans Day has been introduced in the country since 1969. The red poppy is a symbol of the veterans who guarded the nation’s sovereignty. Its red color symbolizes the blood of the brave soldiers that spread throughout the land with the highest courage and sacrifice. In order to commemorate the dignity of the brave soldiers, the poppy flower was designated as a memorial flower for Thai veterans, in the similar manner as in other countries.
Upon receiving the poppy flowers, the Prime Minister expressed appreciation toward all the soldiers who have guarded Thailand’s sovereignty, and thanked the Foundation for the Family Welfare of War Veterans under Royal Patronage of HRH Princess Srinagarindra for raising fund to support the war veterans and their families.
รัฐบาลไทย-ข่าวทำเนียบรัฐบาล-นายกฯ  กำชับ การก่อภาระหนี้ผูกพันงบประมาณปี 68  ให้หน่วยงานดำเนินการตามกฎหมายระเบียบ และมติ ครม.ที่เกี่ยวข้องอย่างเคร่งครัดเพื่อให้เกิดความคุ้มค่าและประโยชน์สูงสุดแก่พี่น้องประชาชน
วันอังคารที่ 30 มกราคม 2567
30/01/2567
นายกฯ  กําชับ การก่อภาระหนี้ผูกพันงบประมาณปี 68  ให้หน่วยงานดําเนินการตามกฎหมายระเบียบ และมติ ครม.ที่เกี่ยวข้องอย่างเคร่งครัดเพื่อให้เกิดความคุ้มค่าและประโยชน์สูงสุดแก่พี่น้องประชาชน
นายกฯ  กําชับ การก่อภาระหนี้ผูกพันงบประมาณปี 68  ให้หน่วยงานดําเนินการตามกฎหมายระเบียบ และมติ ครม.ที่เกี่ยวข้องอย่างเคร่งครัดเพื่อให้เกิดความคุ้มค่าและประโยชน์สูงสุดแก่พี่น้องประชาชน
วันที่ (30 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า เรื่องของงบประมาณ หลายหน่วยงานได้เสนอคําของบประมาณประจําปี พ.ศ. 2568 ที่ก่อภาระหนี้ผูกพันที่มีภาระผูกพัน ตั้งแต่ 1,000 ล้านบาทขึ้นไป ขอให้หน่วยงานดําเนินการตามกฎหมาย ระเบียบ และมติ ครม. ที่เกี่ยวข้องอย่างเคร่งครัด เพื่อให้เกิดความคุ้มค่าและประโยชน์สูงสุดแก่พี่น้องประชาชน
รัฐบาลไทย-ข่าวทำเนียบรัฐบาล-กลับมาแล้วค่าาาา…โรงเรียนนายร้อยพระจุลจอมเกล้า เปิดรับสมัครนักเรียนเตรียมทหาร (ในส่วนของกองทัพบก) ประจำปีการศึกษา 2567 (รอบทั่วไป)
วันอังคารที่ 30 มกราคม 2567
กลับมาแล้วค่าาาา...โรงเรียนนายร้อยพระจุลจอมเกล้า เปิดรับสมัครนักเรียนเตรียมทหาร (ในส่วนของกองทัพบก) ประจําปีการศึกษา 2567 (รอบทั่วไป)
เปิดรับสมัครตั้งแต่วันที่ 22 มกราคม - 1 มีนาคม 2567
คุณสมบัติ
- เพศชาย
- อายุระหว่าง 16 - 18 ปี
- สําเร็จการศึกษาชั้น ม.4 หรือเทียบเท่า
สมัครได้ทางเว็บไซต์
www.crma.ac.th
https://crma-admission.rta.mi.th
สอบถามรายละเอียดเพิ่มเติมได้ที่กองสถิติและทะเบียนประวัติ โรงเรียนนายร้อยพระจุลจอมเกล้า 063-7563044 และ line : https://lin.ee/58E2SRJ
Join us, ROYAL THAI ARMY
มาเป็นส่วนหนึ่งในครอบครัวกองทัพบกร่วมกันกับพวกเรา
รัฐบาลไทย-ข่าวทำเนียบรัฐบาล-ดีอี ตรวจเยี่ยมสถานีเรดาร์สุวรรณภูมิ
วันอังคารที่ 30 มกราคม 2567
ดีอี ตรวจเยี่ยมสถานีเรดาร์สุวรรณภูมิ
ดีอี ตรวจเยี่ยมสถานีเรดาร์สุวรรณภูมิ
วันนี้ (30 มกราคม 2567) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วย นางสาวกรรวี สิทธิชีวภาค อธิบดีกรมอุตุนิยมวิทยา ลงพื้นที่ตรวจเยี่ยมสถานีเรดาร์สุวรรณภูมิ จ.สมุทรปราการ พร้อมหารือเกี่ยวกับการดําเนินงานของสถานีฯ โดยมีเจ้าหน้าที่และผู้ที่เกี่ยวข้องให้การต้อนรับ ณ สถานีเรดาร์สุวรรณภูมิ จ.สมุทรปราการ
.......................................
รัฐบาลไทย-ข่าวทำเนียบรัฐบาล-เตรียมจัดงาน Thailand Biennale 2025 จ.ภูเก็ต กระตุ้นเศรษฐกิจต่อเนื่อง
วันอังคารที่ 30 มกราคม 2567
30/01/2567
เตรียมจัดงาน Thailand Biennale 2025 จ.ภูเก็ต กระตุ้นเศรษฐกิจต่อเนื่อง
วันอาทิตย์ที่ 28 มกราคม 2567
เตรียมจัดงาน Thailand Biennale 2025 จ.ภูเก็ต กระตุ้นเศรษฐกิจต่อเนื่อง
ต่อจากนี้ไป ขอเชิญรับฟังไทยคู่ฟ้า
รัฐบาลคัดเลือกจังหวัดภูเก็ต เป็นเจ้าภาพในการจัด “งานมหกรรมศิลปะร่วมสมัยนานาชาติ Thailand
Biennale 2025” มหัศจรรย์แห่งการเดินทาง The Never Ending Journey ครั้งที่ 4 อย่างเป็นทางการ
ในรูปแบบนิทรรศการศิลปะ ประกอบด้วย ผลงานศิลปินไทยจาก 4 ภาค ผลงานศิลปินจากต่างประเทศ Art
Festival Event เน้นย้ําแนวคิดศิลปะมีชีวิต และ Public Art Landmark
ผลงานศิลปะแบบถาวรตามมุมเมืองต่าง ๆ โดยแบ่งพื้นที่จัดงานเป็น 4 พื้นที่หลัก ได้แก่ อ.เมือง อ.ถลาง
อ.กระทู้ และบ้านศิลปิน เป็นระยะเวลา 5 เดือน คาดว่าจะดึงดูดนักท่องเที่ยวต่างชาติได้กว่า 5 ล้านคน
เพิ่มการจ้างงานในอุตสาหกรรมศิลปะกว่า 15,000 คน และกระตุ้นการเติบโตทางเศรษฐกิจที่ต่อเนื่อง
ครอบคลุม และยั่งยืนกว่า 40,000 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-SME D Bank มอบโปรแกรมพัฒนาจากหัวใจ ตลอดเดือนแห่งความรัก หนุนเอสเอ็มอีถึงแหล่งทุน ลดภาระการเงิน ตลาดเติบโต ทันยุคดิจิทัล
วันอังคารที่ 30 มกราคม 2567
30/01/2567
SME D Bank มอบโปรแกรมพัฒนาจากหัวใจ ตลอดเดือนแห่งความรัก หนุนเอสเอ็มอีถึงแหล่งทุน ลดภาระการเงิน ตลาดเติบโต ทันยุคดิจิทัล
SME D Bank จัดโปรแกรมพัฒนาตลอดเดือนกุมภาพันธ์ 2567 ช่วยยกระดับเสริมศักยภาพผู้ประกอบการเอสเอ็มอี ทั้งที่เป็นลูกค้าของ SME D Bank และทั่วไป ช่วยให้สามารถเข้าถึงแหล่งทุน ลดภาระทางการเงิน สนับสนุนขยายตลาดเติบโต และเท่าทันเทรนด์ธุรกิจในยุคดิจิทัล
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เดินหน้าภารกิจธนาคารเพื่อการพัฒนาเอสเอ็มอีไทย จัดโปรแกรมพัฒนาตลอดเดือนกุมภาพันธ์ 2567 ช่วยยกระดับเสริมศักยภาพผู้ประกอบการเอสเอ็มอี ทั้งที่เป็นลูกค้าของ SME D Bank และทั่วไป ช่วยให้สามารถเข้าถึงแหล่งทุน ลดภาระทางการเงิน สนับสนุนขยายตลาดเติบโต และเท่าทันเทรนด์ธุรกิจในยุคดิจิทัล ทุกโปรแกรมสามารลงทะเบียนสมัครเข้าร่วมฟรี ผ่านแพลตฟอร์ม DX by SME D Bank (https://dx.smebank.co.th/) สอบถามข้อมูลเพิ่มเติม Call Center 1357
กิจกรรมสัมมนา
- "ติดอาวุธเพิ่มกําไรจากสินค้าคงเหลือด้วย Digital TECH กับ Chat GPT" วันที่ 1 ก.พ. ณ โรงแรมนิภาการ์เด้น จ.สุราษฎร์ธานี
- “การพัฒนาแห่งอนาคตมุ่งสู่โรงพยาบาลอัจฉริยะด้านพลังงาน และสิทธิประโยชน์เข้าถึงแหล่งทุน” วันที่ 6 ก.พ. ณ ชั้น 11 ห้องเแก้ววิเชียร อาคาร SME Bank Tower
- "ทุนก็มี ภาษีก็รู้ ก้าวสู่ยุคดิจิทัล" วันที่ 14 ก.พ. ณ ห้องประชุมสํานักงานสรรพากรภาค 8 จ.เชียงใหม่ , วันที่ 15 ก.พ. ณ ห้องจันผา ชั้น 2 โรงแรมเวียงลคอร ลําปาง จ.ลําปาง และวันที่ 16 ก.พ. ณ ห้องประชุมจามเทวี ชั้น 4 ศูนย์ราชการจังหวัดลําพูน จ.ลําพูน
- “การลดต้นทุนสร้างรายได้กําไรเพิ่มด้วยการบริหารจัดการ Stock อย่างมีประสิทธิภาพ” วันที่ 20 ก.พ. ณ โรงแรมกรีนเลค รีสอร์ท จ.เชียงใหม่ และวันที่ 21 ก.พ. ณ โรงแรมลําปางเวียงลคร จ.ลําปาง
- "AI ในการตลาดและการบริการ : กลยุทธ์สร้างสรรค์เพื่อนวัตกรรมธุรกิจ ด้วย Chat GPT" วันที่ 21 ก.พ. ณ โรงแรมคริสตัล หาดใหญ่ จ.สงขลา และวันที่ 22 ก.พ. ณ โรงแรมเรือรัษฎา จ.ตรัง
- "เปิดประตูการค้า สินค้าไทยสู่จีนด้วย Social Commerce" วันที่ 22 ก.พ. ณ ชั้น 11 ห้องเแก้ววิเชียร อาคาร SME Bank Tower
กิจกรรม Event
- งาน "Food Pack Asia 2024” เติมทุนผู้ประกอบการสินค้า อุตสาหกรรม บรรจุภัณฑ์ วันที่ 31 ม.ค. – 3 ก.พ. 67 ณ ไบเทค บางนา
- คลินิกให้คําปรึกษาต่อยอดขยายตลาด ในกิจกรรม “การเตรียมความพร้อมสู่ความเป็นเลิศในการประกอบการ” วันที่ 7 ก.พ. ณ ห้องกัญญลักษณ์ เอบี ชั้น 3 โรงแรมโฟร์วิงส์ สุขุมวิท 26
- งาน "Thailand Premium Fruit Business Matching 2024" จับคู่ธุรกิจผู้นําเข้า ผู้ซื้อ และจัดจําหน่าย กับเอสเอ็มอีกลุ่มธุรกิจผลไม้สด แปรรูป วันที่ 28 ก.พ. ณ โรงแรมเซ็นทารา แกรนด์ แอท เซ็นทรัลพลาซา ลาดพร้าว
กิจกรรม Online เสริมแกร่งเรียนรู้ได้ด้วยตัวเอง ตลอด 24 ชม. ผ่านแพลตฟอร์ม DX by SME D Bank
- หลักสูตร E-Learning พัฒนาธุรกิจด้านต่าง ๆ ช่วยยกระดับสู่ยุคดิจิทัล
- “ออกสื่อกระตุ้นยอดขาย” รุ่นที่ 1 ลูกค้า SME D Bank สามารถแจ้งความประสงค์รับการประชาสัมพันธ์กิจการ
รัฐบาลไทย-ข่าวทำเนียบรัฐบาล-เดินหน้าพัฒนาพันธุ์ข้าว ตั้งเป้า ไทยส่งออกข้าวคุณภาพอันดับหนึ่ง
วันอังคารที่ 30 มกราคม 2567
30/01/2567
เดินหน้าพัฒนาพันธุ์ข้าว ตั้งเป้า ไทยส่งออกข้าวคุณภาพอันดับหนึ่ง
วันจันทร์ที่ 29 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้ายกระดับศักยภาพและผลผลิตข้าว
โดยพัฒนาเมล็ดพันธุ์ข้าวคุณภาพดีให้มีเพียงพอต่อความต้องการของเกษตรกรอย่างต่อเนื่อง ปัจจุบัน
มีพันธุ์ข้าวที่ผ่านการรับรองจากกรมการข้าวแล้ว 172 พันธุ์
ครอบคลุมทุกชนิดและประเภทข้าวที่ปลูกในนิเวศการทํานาของไทย
และเตรียมประกาศรับรองพันธุ์ข้าวใหม่เพิ่มอีก เช่น ข้าวเจ้าพื้นแข็ง ผลผลิตสูง 1,300 กก./ไร่ ต้นแข็ง
ไม่หักล้ม ต้านทานโรคขอบใบแห้งและเพลี้ยกระโดดสีน้ําตาล คุณภาพการสีดีมาก ผลิตเป็นข้าวสาร 100% ชั้น
1 ได้ อีกชนิดมีกลิ่นหอม ทนน้ําท่วมฉับพลันปานกลางได้
เพื่อให้เกษตรกรมีพันธุ์ข้าวที่ดีให้เลือกปลูกได้เหมาะกับพื้นที่ เพิ่มผลผลิต ลดต้นทุน
โดยตั้งเป้าหมายให้ไทยเป็นประเทศส่งออกข้าวคุณภาพอันดับหนึ่งของโลกได้ในอนาคต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รองโฆษกรัฐบาลฯ รัดเกล้าฯ เปิดเผย ครม. อนุมัติการตั้งงบประมาณรายจ่ายประจำปีงบประมาณ พ.ศ. 2568 สำหรับรายการงบประมาณที่มีวงเงินตั้งแต่ 1,000 ล้านบาทขึ้นไป สำหรับกระทรวงเกษตรและสหกรณ์
วันอังคารที่ 30 มกราคม 2567
30/01/2567
​รองโฆษกรัฐบาลฯ รัดเกล้าฯ เปิดเผย ครม. อนุมัติการตั้งงบประมาณรายจ่ายประจําปีงบประมาณ พ.ศ. 2568 สําหรับรายการงบประมาณที่มีวงเงินตั้งแต่ 1,000 ล้านบาทขึ้นไป สําหรับกระทรวงเกษตรและสหกรณ์
​รองโฆษกรัฐบาลฯ รัดเกล้าฯ เปิดเผย ครม. อนุมัติการตั้งงบประมาณรายจ่ายประจําปีงบประมาณ พ.ศ. 2568 สําหรับรายการงบประมาณที่มีวงเงินตั้งแต่ 1,000 ล้านบาทขึ้นไป สําหรับกระทรวงเกษตรและสหกรณ์
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าที่ประชุม ครม. (30 มกราคม 2567) มีมติอนุมัติตั้งงบประมาณรายจ่ายประจําปีงบประมาณ พ.ศ. 2568 สําหรับรายการงบประมาณที่มีวงเงินตั้งแต่ 1,000 ล้านบาทขึ้นไป จํานวน 9 รายการ (ภายใต้โครงการจํานวน 7 โครงการ) วงเงินรวม 3,572.1750 ล้านบาท (ระยะเวลาโครงการ​ 4 ปี​ พ.ศ.​2568-2571รวมงบทั้งสิ้น​รวม 17,448.84 ล้านบาท)​ ตามที่กระทรวงเกษตรและสหกรณ์ เสนอ ดังนี้
1.โครงการอ่างเก็บน้ําน้ํากิ จังหวัดน่าน ใช้เป็นแหล่งกักเก็บน้ําในฤดูแล้งและบรรเทาปัญหาอุทกภัย
2.โครงการเขื่อนทดน้ําผาจุก จังหวัดอุตรดิตถ์ เพื่อเพิ่มศักยภาพให้พื้นที่ชลประทานบริเวณ 2 ฝั่งคลองชลประทาน
3.โครงการปรับปรุงคลองชักน้ําแม่น้ํายมฝั่งขวา จังหวัดสุโขทัย เป็นแหล่งกักเก็บน้ําในช่วงฤดูฝนและช่วยบรรเทาปัญหาอุทกภัยในพื้นที่ จังหวัดสุโขทัย
4.โครงการอ่างเก็บน้ําคลองวังโตนด จังหวัดจันทบุรี เพื่อเพิ่มพื้นที่ชลประทาน บรรเทาอุทกภัยในบริเวณพื้นที่ตอนกลางและตอนล่างของลุ่มน้ําคลองวังโตนด และเป็นแหล่งน้ําดิบสํารองให้กับพื้นที่เศรษฐกิจพิเศษภาคตะวันออก (EEC)
5.โครงการปรับปรุงคลองระพีพัฒน์ จังหวัดพระนครศรีอยุธยา เพื่อประสิทธิภาพในการบริหารจัดการน้ําในพื้นที่เจ้าพระยาฝั่งตะวันออกตอนล่าง ป้องกันและลดปัญหาน้ําท่วมบริเวณพื้นที่ใต้คลองหกวาสายล่างถึงคลองประเวศบุรีรมย์
6.โครงการปรับปรุงคลองบางขนาก จังหวัดฉะเชิงเทรา เพื่อช่วยบรรเทาอุทกภัยในพื้นที่กรุงเทพมหานคร และเพื่อเพิ่มผลประโยชน์ทางการเกษตรสําหรับโครงการเพาะปลูกในพื้นที่บางส่วนของจังหวัดฉะเชิงเทรา
7.โครงการปรับปรุงคลองระพีพัฒน์แยกใต้ จังหวัดปทุมธานี เพื่อให้เกิดประสิทธิภาพในการบริหารจัดการน้ําในพื้นที่เจ้าพระยาฝั่งตะวันออกตอนล่าง ทั้งในด้านการส่งน้ําชลประทานและด้านการระบายน้ําหลาก ทั้งในช่วงฤดูน้ําหลากและฤดูแล้ง
ทั้งสิ้นนี้ คืองบประมาณที่เสนอตามมาตรา 26 แห่งประราชบัญญัติวิธีการงบประมาณ พ.ศ. 2561 หลังจากที่ ครม. ได้มีมติอนุมิติในวันนี้แล้ว หน่วยงานที่เกี่ยวข้องประกอบด้วยกระทรวงทรัพยากรธรรมชาติและสิ่งแวดล้อม กระทรวงมหาดไทย และสํานักงานสภาพัฒนาการเศรษฐกิจและสังคมแห่งชาติ รวมถึงกระทรวงการคลังและสํานักงบประมาณ เสนอความเห็นและดําเนินการในลําดับต่อไป
รัฐบาลไทย-ข่าวทำเนียบรัฐบาล-ไทย-ซาอุดีฯ เตรียมลงนาม MOU ด้านสาธารณสุขฉบับแรก
วันอังคารที่ 30 มกราคม 2567
ไทย-ซาอุดีฯ เตรียมลงนาม MOU ด้านสาธารณสุขฉบับแรก
วันเสาร์ที่ 27 มกราคม 2567
ต่อจากนี้ไป ขอเชิญรับฟังไทยคู่ฟ้า
ไทยกระชับสัมพันธ์ซาอุดีอาระเบียต่อยอดจากการประชุมสุดยอดอาเซียนคณะมนตรีความร่วมมือรัฐอ่าวอาหรั
บเมื่อช่วงเดือน ต.ค. ที่ผ่านมาโดยเตรียมลงนามบันทึกความเข้าใจว่าด้วยความร่วมมือด้านสาธารณสุขระหว่างกันเป็นฉบับแรกภายในไตรมา
สแรกของปีนี้ เพื่อสนับสนุนการท่องเที่ยวเชิงการแพทย์และการสร้างเสริมสุขภาพ
ซึ่งถือเป็นการผลักดันให้เกิดความเข้มแข็งของระบบสาธารณสุขของทั้งสองประเทศ
และเป็นจุดเริ่มต้นของการขยายโอกาสในการสร้างความร่วมมือไปยังมิติอื่น ๆ นอกจากนี้
ยังมีมิติด้านปศุสัตว์ที่มีความคืบหน้า
โดยผู้ดําเนินธุรกิจปศุสัตว์รายใหญ่ของซาอุดีอาระเบียยินดีร่วมมือในการใช้นวัตกรรมเพื่อผลิตและส่งออกโคเนื้
อจากไทยไปยังตลาดอาเซียนและจีน ซึ่งจะช่วยสร้างรายได้ให้แก่เกษตรกรไทยได้มากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ชาดา" รับฟังปัญหา กลุ่มกำนันผู้ใหญ่บ้าน จ.ชลบุรี ขอแก้หนี้นอกระบบ-ปราบผู้มีอิทธิพล-ยาเสพติด ยกโมเดล ชุมชนยั่งยืนเกาะสินไห บำบัดยาได้ 100% หากได้รับความร่วมมือประชาชน
วันอังคารที่ 30 มกราคม 2567
30/01/2567
"ชาดา" รับฟังปัญหา กลุ่มกํานันผู้ใหญ่บ้าน จ.ชลบุรี ขอแก้หนี้นอกระบบ-ปราบผู้มีอิทธิพล-ยาเสพติด ยกโมเดล ชุมชนยั่งยืนเกาะสินไห บําบัดยาได้ 100% หากได้รับความร่วมมือประชาชน
"ชาดา" รับฟังปัญหา กลุ่มกํานันผู้ใหญ่บ้าน จ.ชลบุรี ขอแก้หนี้นอกระบบ-ปราบผู้มีอิทธิพล-ยาเสพติด ยกโมเดล ชุมชนยั่งยืนเกาะสินไห บําบัดยาได้ 100% หากได้รับความร่วมมือประชาชน
วันนี้ (30 มกราคม 2567) ที่กระทรวงมหาดไทย กลุ่มกํานัน ผู้ใหญ่บ้าน จังหวัดชลบุรี เข้าพบ นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เพื่อยื่นข้อปัญหาที่กลุ่มได้รับ ทั้งปัญหายาเสพติด ที่ได้เสนอให้กระทรวงกลาโหม เข้ามามีส่วนร่วม ใช้ค่ายทหารในพื้นที่ในการฝึกบําบัดผู้เสพ รวมถึงการปราบปรามผู้มีอิทธิพล หนี้นอกระบบ และการรุกล้ําที่ดินสาธารณะ ที่จะหารือร่วมกับกระทรวงมหาดไทย ในการแก้ไขปัญหาต่อไป
นายชาดา รับฟังปัญหา พร้อมระบุว่า ที่ผ่านมากระทรวงมหาดไทย ให้ความสําคัญ ไม่ว่าจะเป็นเรื่องการปราบปรามยาเสพติด จะเห็นผลได้จาก การนําร่อง และผลักดันโครงการชุมชนยั่งยืน เพื่อบําบัดฟื้นฟูผู้ติดยาเสพติด ด้วยการที่ประชาชนมีส่วนร่วม ในจังหวัดระนอง ที่เกาะสินไห มีคน 1 พันกว่าคน เราใช้วิธีการเอ็กซเรย์ลงไปในระดับพื้นที่ พบผู้ติดยาเสพติดเกือบ 100 คน และสามารถเลิกขาดได้ 100% ทุกคน นี่คือความสําเร็จ จากประชาชน ที่เห็นผลเป็นที่ประจักษ์แล้ว
วันนี้ ตนจึงขอขอบคุณทุกท่าน ในฐานะประชาชน ที่มาร่วมกับกระทรวงมหาดไทย บอกเล่าปัญหา และข้อเสนอแนะ ซึ่งจะเป็นประโยชน์ต่อเจ้าหน้าที่ในการทํางาน โดยเฉพาะเรื่องปัญหายาเสพติด ที่ไม่ใช่หน้าที่ของคนใดคนหนึ่ง แต่เป็นหน้าที่ของพวกเราทุกคน ที่จะต้องต่อสู้กับมัน เพื่อลูกหลาน และกระทรวงมหาดไทย พร้อมที่จะดําเนินการแก้ไขปัญหาดูแลพี่น้องประชาชน เพื่อบําบัดทุกข์บํารุงสุข
รัฐบาลไทย-ข่าวทำเนียบรัฐบาล-นายกฯ เผย ครม. เห็นชอบกรอบวงเงิน (กสศ.) ดูแลเรื่องเด็กที่หลุดออกนอกระบบการศึกษา พร้อมอนุมัติวงเงินด้านอุดมศึกษาวิทยาศาสตร์การวิจัยและนวัตกรรม
วันอังคารที่ 30 มกราคม 2567
30/01/2567
นายกฯ เผย ครม. เห็นชอบกรอบวงเงิน (กสศ.) ดูแลเรื่องเด็กที่หลุดออกนอกระบบการศึกษา พร้อมอนุมัติวงเงินด้านอุดมศึกษาวิทยาศาสตร์การวิจัยและนวัตกรรม
นายกฯ เผย ครม. เห็นชอบกรอบวงเงิน (กสศ.) ดูแลเรื่องเด็กที่หลุดออกนอกระบบการศึกษา พร้อมอนุมัติวงเงินด้านอุดมศึกษาวิทยาศาสตร์การวิจัยและนวัตกรรม เพื่อเพิ่มทักษะคนไทยเสริมความสามารถของ Start Up และ SME
วันที่ (30 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า คณะรัฐมนตรีเห็นชอบแผนการใช้เงินของ กองทุนเพื่อความเสมอภาคทางการศึกษา (กสศ.) ซึ่งดูแลเรื่องเด็กที่หลุดออกนอกระบบการศึกษา ประจําปีงบประมาณ พ.ศ. 2568 เพื่อส่งเสริมให้จํานวนเด็กและเยาวชนที่หลุดออกจากระบบการศึกษาให้มีจํานวนเป็นศูนย์ให้ได้ ตามนโยบาย thailand zero dropout และ ครม. เห็นชอบในกรอบวงเงินด้านอุดมศึกษาวิทยาศาสตร์การวิจัยและนวัตกรรมเพื่อพิจารณาให้คนไทยมีทักษะเพิ่ม ส่งเสริมความสามารถของ Start Up และ SME
รัฐบาลไทย-ข่าวทำเนียบรัฐบาล-นายกฯ รับมอบ “ดอกป๊อปปี้” ดอกไม้ที่ระลึกวันทหารผ่านศึก ขอบคุณทหารที่ปฏิบัติหน้าที่ปกป้องประเทศชาติ และขอบคุณมูลนิธิฯ ที่ให้ความสำคัญกับทหารผ่านศึกและครอบครัวทหารผ่านศึก
วันอังคารที่ 30 มกราคม 2567
30/01/2567
นายกฯ รับมอบ “ดอกป๊อปปี้” ดอกไม้ที่ระลึกวันทหารผ่านศึก ขอบคุณทหารที่ปฏิบัติหน้าที่ปกป้องประเทศชาติ และขอบคุณมูลนิธิฯ ที่ให้ความสําคัญกับทหารผ่านศึกและครอบครัวทหารผ่านศึก
นายกฯ รับมอบ “ดอกป๊อปปี้” ดอกไม้ที่ระลึกวันทหารผ่านศึก ขอบคุณทหารที่ปฏิบัติหน้าที่ปกป้องประเทศชาติ และขอบคุณมูลนิธิฯ ที่ให้ความสําคัญกับทหารผ่านศึกและครอบครัวทหารผ่านศึก
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (30 มกราคม 2567) เวลา 09.45 น. ก่อนการประชุมคณะรัฐมนตรี (ครม.) ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล คณะกรรมการมูลนิธิสงเคราะห์ครอบครัวทหารผ่านศึกในพระราชูปถัมภ์ สมเด็จพระศรีนครินทราบรมราชชนนี เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อมอบดอกไม้ที่ระลึกวันทหารผ่านศึก (ดอกป๊อปปี้) ซึ่งตรงกับวันที่ 3 กุมภาพันธ์ของทุกปี และเพื่อประชาสัมพันธ์การจัดจําหน่ายดอกไม้ที่ระลึกวันทหารผ่านศึก (ดอกป๊อปปี้) โดยจะนํารายได้ไปสนับสนุนและช่วยเหลือทหารผ่านศึกและครอบครัวทหารผ่านศึกทั่วประเทศ
สําหรับการจําหน่าย “ดอกป๊อปปี้” ดอกไม้ที่ระลึกวันทหารผ่านศึก ได้เริ่มจําหน่ายมาตั้งแต่ พ.ศ. 2512 ซึ่งดอกป๊อปปี๊สีแดง ถือเป็นสัญลักษณ์แทนทหารผ่านศึก ผู้พิทักษ์รักษาประเทศชาติให้มีเอกราชอธิปไตย สีแดงของดอกป๊อปปี๊ คือ เลือดของทหารหาญที่ได้หลั่งชโลมแผ่นดินไว้ ด้วยความกล้าหาญ เสียสละอันสูงสุด และเพื่อระลึกถึงเกียรติภูมิของนักรบกล้าหาญ จึงได้กําหนดให้ดอกป๊อปปี๊เป็นดอกไม้ที่ระลึกสําหรับนายทหารผ่านศึกไทยเช่นเดียวกับในต่างประเทศ
ทั้งนี้ ภายหลังการรับมอบดอกไม้ที่ระลึกวันทหารผ่านศึก (ดอกป๊อปปี้) นายกรัฐมนตรีได้ร่วมสนับสนุนดอกป๊อปปี้ พร้อมกล่าวขอบคุณทหารทุกคนที่ปฏิบัติหน้าที่ในการดูแลรักษาปกป้องประเทศชาติ อีกทั้งขอบคุณมูลนิธิสงเคราะห์ครอบครัวทหารผ่านศึกในพระราชูปถัมภ์สมเด็จพระศรีนครินทราบรมราชชนนีที่ให้ความสําคัญกับทหารผ่านศึกและครอบครัวทหารผ่านศึกอีกด้วย
รัฐบาลไทย-ข่าวทำเนียบรัฐบาล-“สุริยะ” เร่งรัดโครงการคมนาคมในภูเก็ต แก้ไขปัญหาจราจรและเพิ่มความปลอดภัยเสริมศักยภาพให้เป็น Gateway อันดามัน
วันจันทร์ที่ 29 มกราคม 2567
“สุริยะ” เร่งรัดโครงการคมนาคมในภูเก็ต แก้ไขปัญหาจราจรและเพิ่มความปลอดภัยเสริมศักยภาพให้เป็น Gateway อันดามัน
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ภาคเอกชนและผู้ประกอบการในพื้นที่จังหวัดภูเก็ต เข้าพบเพื่อหารือแนวทางการแก้ไขปัญหาการจราจรในจังหวัดภูเก็ต โดยมี นายชยธรรม์ พรหมศร ปลัดกระทรวงคมนาคม และหน่วยงานที่เกี่ยวข้อง ร่วมหารือ ในวันที่ 29 มกราคม 2567 ณ ห้องประชุมคมนาคม กระทรวงคมนาคม
นายสุริยะ จึงรุ่งเรืองกิจ กล่าวว่า รัฐบาลให้ความสําคัญกับการส่งเสริมการท่องเที่ยวเพื่อขับเคลื่อนเศรษฐกิจของประเทศ ซึ่งจังหวัดภูเก็ตเป็นจังหวัดท่องเที่ยวที่มีชื่อเสียง ในแต่ละปีมีนักท่องเที่ยวจํานวนมาก ทั้งนี้ จังหวัดภูเก็ตมีปัญหาจราจรติดขัดจากนักท่องเที่ยวที่เดินทางสู่แหล่งท่องเที่ยว และประชาชนในพื้นที่ที่เดินทางทุกวัน กระทรวงคมนาคมได้มีการพัฒนาโครงสร้างพื้นฐานด้านคมนาคมขนส่งทั้งทางถนน ทางน้ํา ทางราง และทางอากาศ ให้มีประสิทธิภาพ โดยขยายโครงข่ายการคมนาคมในจังหวัดภูเก็ต และพัฒนาระบบขนส่งมวลชน เพื่อลดปัญหาการจราจร เพิ่มความสะดวกในการเดินทางที่เชื่อมโยงการให้บริการระบบคมนาคมขนส่งในทุกมิติ
สําหรับผู้แทนภาคเอกชนจังหวัดภูเก็ตที่ได้เข้ามาหารือแนวทางการแก้ไขปัญหาการจราจรในวันนี้ ได้ขอให้เร่งรัดโครงการสําคัญ ได้แก่ โครงการทางพิเศษเมืองใหม่ - เกาะแก้ว - กะทู้ โครงการก่อสร้างทางเลี่ยงเมืองแนวใหม่ ทล.4027 (ช่วง บ้านเมืองใหม่ - สามแยกเข้าสนามบินภูเก็ต) โครงการก่อสร้างทางแยกต่างระดับที่จุดตัด ทล.402 กับ ทล.4027 และ ทล.4025 (ทางลอดท่าเรือ) โครงการพัฒนาท่าอากาศยานภูเก็ต ระยะที่ 2 เพื่อขยายขีดความสามารถรองรับการให้บริการทั้งในประเทศและระหว่างประเทศ รวมทั้งการให้ภาคเอกชนสามารถเปิดเส้นทางการเดินรถประจําทางสายใหม่ นอกจากนี้ภาคเอกชนได้เสนอขอให้ศึกษาและยกระดับศักยภาพการคมนาคมจังหวัดภูเก็ตในทุกมิติเพื่อรองรับการเติบโตของจังหวัดในอนาคต
นายสุริยะ กล่าวต่อว่า กระทรวงคมนาคมได้เร่งรัดการดําเนินงานทุกโครงการเพื่อให้แล้วเสร็จโดยเร็ว โดยให้หน่วยงานที่เกี่ยวข้องเร่งรัดทั้งขั้นตอนการจัดซื้อจัดจ้างและระยะเวลาการก่อสร้าง สําหรับการพัฒนาท่าอากาศยานภูเก็ต ระยะที่ 2 ปัจจุบันอยู่ระหว่างดําเนินการขั้นตอนร่าง TOR เพื่อจัดหาผู้ออกแบบ ส่วนการเปิดเส้นทางการเดินรถประจําทางสายใหม่ของภาคเอกชน ได้มอบให้กรมการขนส่งทางบกเร่งการดําเนินการในส่วนที่เกี่ยวข้อง ซึ่งจะเป็นการเพิ่มทางเลือกและรองรับการเดินทางของประชาชนและนักท่องเที่ยวให้ได้รับความสะดวก รวดเร็วยิ่งขึ้น
นอกจากนี้ กระทรวงคมนาคมได้มอบหมายให้กรมทางหลวงศึกษาออกแบบเพื่อก่อสร้างสะพานแห่งใหม่ เพื่อส่งเสริมด้านขนส่งและการท่องเที่ยว โดยจังหวัดภูเก็ตมีจํานวนเรือท่องเที่ยวขนาดใหญ่เพิ่มขึ้น แต่พบว่าเส้นทางเดินเรือดังกล่าวจะต้องผ่านสะพานสารสิน ซึ่งเป็นสะพานที่เชื่อมระหว่างจังหวัดพังงากับภูเก็ต แต่เรือสําราญขนาดใหญ่ลอดผ่านไม่ได้ ทําให้เรือต้องเดินเรืออ้อมใช้เวลาเดินทางนาน จึงมอบให้หน่วยงานออกแบบสะพานแห่งใหม่ให้มีความสูงให้เรือขนาดใหญ่ลอดผ่าน โดยนอกจากคํานึงถึงประโยชน์การใช้งานแล้วขอให้เป็นสะพานที่มีความสวยงาม ซึ่งจะเป็นแลนด์มาร์กของจังหวัดภูเก็ตได้อีกด้วย ทั้งนี้ กระทรวงคมนาคมจะเดินหน้าเร่งรัดพัฒนาโครงสร้างพื้นฐานและบริการด้านคมนาคม เพื่ออํานวยความสะดวกแก่ประชาชนและนักท่องเที่ยว และช่วยเพิ่มศักยภาพจังหวัดภูเก็ตให้เป็น Gateway อันดามัน เพื่อขับเคลื่อนเศรษฐกิจสร้างรายได้เข้าสู่ประเทศและยกระดับคุณภาพชีวิตของประชาชนในพื้นที่ ตามนโยบาย “คมนาคม เพื่อความอุดมสุขของประชาชน”
รัฐบาลไทย-ข่าวทำเนียบรัฐบาล-กรณี น.ศ.ระยองร้องศาลปกครอง กยศ.เผยได้รับแจ้งจาก อว.เมื่อ 9 ส.ค.66 ว่าสถานศึกษาเลิกกิจการตั้งแต่ พ.ย.65
วันอังคารที่ 30 มกราคม 2567
30/01/2567
กรณี น.ศ.ระยองร้องศาลปกครอง กยศ.เผยได้รับแจ้งจาก อว.เมื่อ 9 ส.ค.66 ว่าสถานศึกษาเลิกกิจการตั้งแต่ พ.ย.65
กรณี น.ศ.ระยองร้องศาลปกครอง กยศ.เผยได้รับแจ้งจาก อว.เมื่อ 9 ส.ค.66 ว่าสถานศึกษาเลิกกิจการตั้งแต่ พ.ย.65 แต่พบความผิดปกติ ปีการศึกษา 2566 น.ศ.ยังกู้ศึกษาที่วิทยาลัยระยองเหมือนเดิม ปัจจุบันรอสถานศึกษาส่งข้อมูลนักศึกษาผู้กู้ที่โอนย้าย เพื่ออนุมัติการกู้
กองทุนเงินให้กู้ยืมเพื่อการศึกษา ชี้แจงกรณีข่าวตัวแทนนักศึกษาวิทยาลัยแห่งหนึ่งในจังหวัดระยองได้ยื่นคําร้องต่อศาลปกครองระยอง ให้กองทุนฯอนุมัติเงินกู้ยืมเรียนให้กับพวกตนจนสําเร็จการศึกษา เนื่องจากในระบบแจ้งว่าถูกระงับการให้กู้ยืมนั้น กองทุนฯขอชี้แจงว่าได้รับแจ้งจากกระทรวง อว. เมื่อวันที่ 9 สิงหาคม 2566 ว่าสถานศึกษายกเลิกกิจการแล้วตั้งแต่ 30 พฤศจิกายน 2565 ทําให้กองทุนฯมีความจําเป็นต้องระงับการให้กู้ยืม เนื่องจากไม่ทราบว่า น.ศ.ผู้กู้รายใดบ้างที่ย้ายไปเรียนที่จังหวัดศรีสะเกษ และอยู่ระหว่างรอข้อมูลจากทางวิทยาลัย
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากกรณีที่มีข่าวว่ามีกลุ่มตัวแทนนักศึกษาวิทยาลัยแห่งหนึ่งได้มายื่นคําร้องต่อศาลปกครองระยอง ให้กองทุนฯอนุมัติเงินกู้ยืมเรียนให้กับพวกตนจนสําเร็จการศึกษา เนื่องจากในระบบแจ้งว่าถูกระงับการให้กู้ยืม โดยกองทุนฯได้ตรวจสอบข้อมูลแล้วพบว่า นักศึกษากลุ่มนี้เป็นผู้กู้ยืมรายเก่าเลื่อนชั้นปี และได้รับเงินค่าเล่าเรียนปีการศึกษา 1/2566 และค่าครองชีพไปแล้ว 3 งวด ก่อนที่กองทุนฯจะได้รับแจ้งจากกระทรวงการอุดมศึกษา วิทยาศาสตร์ วิจัยและนวัตกรรม (อว.) เมื่อวันที่ 9 สิงหาคม 2566 ว่าสถานศึกษาได้ยกเลิกกิจการ ซึ่งได้ลงประกาศราชกิจจานุเบกษา เล่ม 140 ตอนพิเศษ 59 ง เมื่อวันที่ 14 มีนาคม 2566 มีคําสั่งให้เลิกกิจการวิทยาลัยที่จังหวัดระยอง ตั้งแต่วันที่ 30 พฤศจิกายน 2565 ทั้งนี้ กองทุนฯไม่เคยได้รับแจ้งเรื่องการขอยกเลิกการดําเนินกิจการจากทางสถานศึกษาแต่อย่างใด การที่นักศึกษากลุ่มดังกล่าวได้ยื่นขอกู้ประจําปีการศึกษา 2566 ในการศึกษาที่วิทยาลัยในจังหวัดระยองหลังจากที่ยกเลิกกิจการแล้วจึงไม่ถูกต้อง กองทุนฯจึงจําเป็นต้องระงับการให้กู้ยืมเงินไว้เพื่อมิให้เกิดข้อผิดพลาด ทั้งนี้หลังจากทราบเรื่องดังกล่าวกองทุนฯได้ขอข้อมูลการโอนย้ายและแผนการโอนนักศึกษาที่กําลังศึกษาอยู่ไปศึกษาต่อที่อื่นไปยังกระทรวง อว. ซึ่งกองทุนฯได้รับแจ้งจากกระทรวง อว.ว่า ทางสถานศึกษาได้จัดทําแผนการโอนนักศึกษาที่กําลังศึกษาจํานวน 1,212 คน ไปศึกษาต่อที่จังหวัดศรีสะเกษ ต่อมาผู้ชําระบัญชีของสถานศึกษาได้แจ้งขอเปลี่ยนข้อมูลจากเดิม 1,212 คน เป็น 3,580 คน โดยอ้างว่าข้อมูลในระบบมีความผิดพลาด ซึ่งกองทุนฯได้มีหนังสือสอบถามสถานศึกษาไปรวม 4 ครั้ง เมื่อวันที่ 3 ตุลาคม 2566 วันที่ 10 พฤศจิกายน 2566 วันที่ 30 พฤศจิกายน 2566 และวันที่ 29 มกราคม 2567 และได้ติดต่อสถานศึกษาทางโทรศัพท์อีกหลายครั้งแต่ยังไม่ได้ข้อมูลตามที่ร้องขอ ปัจจุบันอยู่ระหว่างรอสถานศึกษาชี้แจงและแจ้งรายชื่อนักศึกษาที่โอนย้ายสถานศึกษาจากจังหวัดระยองไปยังจังหวัดศรีสะเกษ หากกองทุนฯได้รับข้อมูลและตรวจสอบแล้วถูกต้อง กองทุนฯจะอนุมัติเงินกู้ต่อไป
กองทุนฯขอยืนยันว่า เพื่อแก้ปัญหาดังกล่าวทางกองทุนฯได้มีหนังสือเชิญผู้แทนจากกระทรวง อว.และผู้แทนจากจังหวัดระยองและจังหวัดศรีสะเกษลงพื้นที่เพื่อพบนักศึกษาที่มีรายชื่อยื่นกู้ในระบบจํานวน 3,115 คนที่เดือดร้อนภายในสัปดาห์หน้า และคาดว่าเมื่อได้ข้อมูลจากทางสถานศึกษาจะแก้ไขปัญหาทั้งหมดได้” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-ครม. มีมติอนุมัติหลักการร่าง พ.ร.บ. แก้ไขเพิ่มเติม พ.ร.ก. การประมง พ.ศ. 2558 พ.ศ. ... เพื่อให้สอดคล้องเหมาะสมกับสถานการณ์ บรรเทาความเดือดร้อนของประชาชนและชาวประมง
วันอังคารที่ 30 มกราคม 2567
ครม. มีมติอนุมัติหลักการร่าง พ.ร.บ. แก้ไขเพิ่มเติม พ.ร.ก. การประมง พ.ศ. 2558 พ.ศ. ... เพื่อให้สอดคล้องเหมาะสมกับสถานการณ์ บรรเทาความเดือดร้อนของประชาชนและชาวประมง
ครม. มีมติอนุมัติหลักการร่าง พ.ร.บ. แก้ไขเพิ่มเติม พ.ร.ก. การประมง พ.ศ. 2558 พ.ศ. ... เพื่อให้สอดคล้องเหมาะสมกับสถานการณ์ บรรเทาความเดือดร้อนของประชาชนและชาวประมง และส่งเสริมการทําการประมงให้มีประสิทธิภาพมากยิ่งขึ้น
วันที่ (30 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (30 มกราคม 2567) มีมติอนุมัติหลักการร่าง พ.ร.บ. แก้ไขเพิ่มเติม พ.ร.ก. การประมง พ.ศ. 2558 พ.ศ. ... ตามที่ประธานกรรมการแก้ไขปัญหาการประมงทะเล เพื่อฟื้นฟูการประมงทะเลและอุตสาหกรรมการประมง เสนอ
โฆษกประจําสํานักนายกรัฐมนตรีกล่าวว่า ประธานกรรมการแก้ไขปัญหาการประมงทะเล เพื่อฟื้นฟูการประมงทะเลและอุตสาหกรรมการประมง เสนอว่า สืบเนื่องจากบทบัญญัติบางประการของ พ.ร.ก. การประมง พ.ศ. 2558 และ พ.ร.ก. การประมง (ฉบับที่ 2 ) พ.ศ. 2560 ไม่สอดคล้องกับวิธีการทําประมงในประเทศ จึงส่งผลกระทบกับชาวประมง ทําให้ชาวประมงบางส่วนต้องเลิกอาชีพทําการประมงไปและเป็นอุปสรรคต่อการประกอบอาชีพการทําประมง
โดยในคราวประชุมคณะกรรมการแก้ไขปัญหาการประมงทะเล เพื่อฟื้นฟูการประมงทะเลและอุตสาหกรรมการประมง ครั้งที่ 3/2566 เมื่อวันที่ 15 ธันวาคม 2566 ได้มีมติเห็นชอบกับการแก้ไขเพิ่มเติมร่าง พ.ร.บ. แล้ว และกระทรวงเกษตรและสหกรณ์ (กษ.) โดยกรมประมงได้จัดทําการรับฟังความคิดเห็นผู้ที่เกี่ยวข้อง โดยผู้เข้าร่วมแสดงความคิดเห็นส่วนใหญ่เห็นด้วยกับร่าง พ.ร.บ. รวมทั้งได้จัดทํารายงานวิเคราะห์ผลกระทบที่อาจเกิดขึ้นจากกฎหมายตามแนวทางมติคณะรัฐมนตรี (19 พ.ย. 2562) และได้เผยแพร่ผลการรับฟังความคิดเห็นพร้อมการวิเคราะห์ผลกระทบที่อาจเกิดขึ้นจากกฎหมายให้ประชาชนได้รับทราบแล้ว
ทั้งนี้ กษ. ได้เสนอแผนในการจัดทํากฎหมายลําดับรอง กรอบระยะเวลา และกรอบสาระสําคัญของกฎหมายลําดับรองที่ออกตามร่าง พ.ร.บ. ดังกล่าวมาด้วยแล้ว จํานวน 21 ฉบับ (ประกอบด้วยกฎกระทรวงจํานวน 1 ฉบับ ระเบียบจํานวน 2 ฉบับ และประกาศจํานวน 18 ฉบับ)
รัฐบาลไทย-ข่าวทำเนียบรัฐบาล-รมว.ดีอี เปิดศูนย์ PDPC-Center รับร้องเรียน-ปรึกษาการคุ้มครองข้อมูลส่วนบุคคล หลังเร่งตรวจพบข้อมูลรั่ว 5พันเคส จับซื้อขายข้อมูล 5 ราย
วันอังคารที่ 30 มกราคม 2567
รมว.ดีอี เปิดศูนย์ PDPC-Center รับร้องเรียน-ปรึกษาการคุ้มครองข้อมูลส่วนบุคคล หลังเร่งตรวจพบข้อมูลรั่ว 5พันเคส จับซื้อขายข้อมูล 5 ราย
นายประเสริฐ จันทรรวงทอง รมว.ดีอี เปิดศูนย์ PDPC-Center รับร้องเรียน-ปรึกษาการคุ้มครองข้อมูลส่วนบุคคล หลังเร่งตรวจพบข้อมูลรั่ว 5พันเคส จับซื้อขายข้อมูล 5 ราย
วันที่ 29 มกราคม 2567 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานใน พิธีเปิดศูนย์บริการ รับเรื่องร้องเรียน และให้คําปรึกษาการคุ้มครองข้อมูลส่วนบุคคล (PDPA Center) ภายใต้การดําเนินงานของกระทรวงดิจิทัลเพื่อเศรษฐกิจและสังคม โดย PDPC หรือ สํานักงานคณะกรรมการคุ้มครองข้อมูลส่วนบุคคล (สคส.) มีวัตถุประสงค์เพื่อเป็นศูนย์กลางการให้บริการด้านการคุ้มครองข้อมูลส่วนบุคคลอย่างครบวงจร ที่จะช่วยสร้างความเชื่อมั่นและตอบสนองความต้องการให้กับทุกภาคส่วน อีกทั้งยังเป็นการเพิ่มช่องทางการติดต่อให้กับประชาชนและหน่วยงานต่างๆ ในการติดต่อมายัง PDPC ได้อีกหนี่งช่องทาง พร้อมมอบรางวัลเจ้าหน้าที่คุ้มครองข้อมูลส่วนบุคคลดีเด่น พร้อมด้วย นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ นายเวทางค์ พ่วงทรัพย์ รองปลัดกระทรวงดิจิทัลฯ, นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และผู้ที่เกี่ยวข้องเข้าร่วมงาน โดยมี นายศิวรักษ์ ศิวโมกษธรรม เลขาธิการคณะกรรมการคุ้มครองข้อมูลส่วนบุคคล ให้การต้อนรับ ณ ศูนย์บริการประชาชน(PDPC-Center) ชั้น 1 อาคารศูนย์บริการลูกค้า NT หลักสี่ กรุงเทพฯ
“ในรอบ 2 เดือนที่ผ่านมา ได้มีการตรวจสอบเชิงรุก มีการสกัดการรั่วไหลข้อมูลส่วนบุคคลไปแล้วกว่า 5,000 เคส และร่วมตรวจสอบเพื่อขยายผลสู่การจับกุมผู้ต้องหาซื้อขายข้อมูลส่วนบุคคลแล้ว 5 ราย รวมทั้งได้สั่งการให้เข้มงวด เรื่องของการป้องกันและปราบปรามการลักลอบซื้อขายข้อมูลส่วนบุคคลของประชาชนโดยมิชอบ ซึ่งที่ผ่านมา PDPC ได้ประสานความร่วมมือกับกองบัญชาการตํารวจสืบสวนสอบสวนอาชญากรรมทางเทคโนโลยี (ตํารวจไซเบอร์) ในการสืบสวนและจับกุมผู้กระทําความผิดมาลงโทษอย่างเด็ดขาดแล้วหลายราย” รมว. ดีอี กล่าว
สําหรับบริการของ PDPA Center ประกอบไปด้วย
1. ศูนย์บริการให้คําปรึกษาและตอบข้อหารือเกี่ยวกับกฎหมาย PDPA
2. ศูนย์บริการการรับเรื่องร้องเรียนเกี่ยวกับการไม่ปฎิบัติตามกฎหมาย PDPA
3. ศูนย์เฝ้าระวังการละเมิดข้อมูลส่วนบุคคล (PDPC Eagle Eye)
4. ศูนย์บริการความรู้และวิชาการด้านการคุ้มครองข้อมูลส่วนบุคคล
5. ศูนย์ประสานงานสําหรับเจ้าหน้าที่คุ้มครองข้อมูลส่วนบุคคล (DPO) และให้คําแนะนําหลักการกํากับการคุ้มครองข้อมูลส่วนบุคคล
6. ศูนย์ขับเคลื่อนความร่วมมือด้านการคุ้มครองข้อมูลส่วนบุคคล
7. ศูนย์ส่งเสริมและผลักดันการใช้มาตรฐานการคุ้มครองข้อมูลส้วนบุคคล
รัฐบาลไทย-ข่าวทำเนียบรัฐบาล-​PM: Resignation of 3 Pheu Thai party-list MPs will not affect Govt’s undertaking
วันจันทร์ที่ 8 มกราคม 2567
08/01/2567
​PM: Resignation of 3 Pheu Thai party-list MPs will not affect Govt’s undertaking
​PM: Resignation of 3 Pheu Thai party-list MPs will not affect Govt’s undertaking
January 8, 2024, at 1000hrs, at the Royal Thai Police, Bangkok, Prime Minister and Minister of Finance Srettha Thavisin stated about the resignation of 3 Pheu Thai party-list MPs, namely, Deputy Prime Minister Somsak Thepsutin, Transport Minister Suriya Juangroongruangkit, and Digital Economy and Society Minister Prasert Chantararuangthong, that their resignation would not affect the Government’s undertaking. Instead, this would allow them to fully focus on their duty as members of the cabinet. He also affirmed that there was no hidden agenda regarding the resignation of the 3 ministers as Pheu Thai party-list MPs.
With regard to the desire of some Senators to submit a motion for a general debate without a resolution to be passed, in accordance with Section 152 of the Constitution, the Prime Minister affirmed the Government’s duty and readiness to clarify about facts or recommend issues at the general debate, should it take place.
รัฐบาลไทย-ข่าวทำเนียบรัฐบาล-ขอเชิญชวนประชาชนร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ วันที่ ๘ มกราคม ๒๕๖๗ ผ่านระบบออนไลน์
วันจันทร์ที่ 8 มกราคม 2567
ขอเชิญชวนประชาชนร่วมลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ วันที่ ๘ มกราคม ๒๕๖๗ ผ่านระบบออนไลน์
...
ที่เว็บไซต์หน่วยราชการในพระองค์ https://wellwishes.royaloffice.th/index.php/home/index/32 ระหว่างวันที่ ๗ – ๙ มกราคม ๒๕๖๗
รัฐบาลไทย-ข่าวทำเนียบรัฐบาล-นายกรัฐมนตรี ย้ำจุดยืน ไม่เห็นด้วย “แบงก์ชาติ” ขึ้นดอกเบี้ยสวนทางสถานการณ์เงินเฟ้อ เผยโพสต์ทวิต เพราะห่วงกระทบราคาพืชผลการเกษตรสั่งการให้ ก.พาณิชย์ดูแล
วันจันทร์ที่ 8 มกราคม 2567
08/01/2567
นายกรัฐมนตรี ย้ําจุดยืน ไม่เห็นด้วย “แบงก์ชาติ” ขึ้นดอกเบี้ยสวนทางสถานการณ์เงินเฟ้อ เผยโพสต์ทวิต เพราะห่วงกระทบราคาพืชผลการเกษตรสั่งการให้ ก.พาณิชย์ดูแล
นายกรัฐมนตรี ย้ําจุดยืน ไม่เห็นด้วย “แบงก์ชาติ” ขึ้นดอกเบี้ยสวนทางสถานการณ์เงินเฟ้อ เผยโพสต์ทวิต เพราะห่วงกระทบราคาพืชผลการเกษตรสั่งการให้ ก.พาณิชย์ดูแล
วันนี้ (8 มกราคม 2567) เวลา 10.00 น. ณ สํานักงานตํารวจแห่งชาติ เขตปทุมวัน กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงกรณีที่ธนาคารแห่งประเทศไทยขึ้นอัตราดอกเบี้ย ขณะที่สถานการณ์เงินเฟ้อในประเทศไทยติดลบติดต่อกันหลายเดือน และหลังจากนี้จะไปพูดคุยอย่างไรบ้าง ว่า จริง ๆ แล้วเราก็พูดคุยกันตลอดอยู่แล้วในเรื่องนี้ และเรื่องการขึ้นอัตราดอกเบี้ย จุดยืนของตนก็ชัดเจนว่า “ผมไม่เห็นด้วย” แต่แบงก์ชาติ ก็มีอํานาจในการขึ้น ซึ่งสิ่งที่ตนได้โพสต์ข้อความไปเมื่อคืนนี้ มันเกี่ยวกับเรื่องสินค้าการเกษตร พืชผลต่าง ๆ ที่ตนเองอยากให้กระทรวงพาณิชย์ดูแลไม่ให้ต่ําลงไป เพราะถ้าต่ําเกินไปก็จะลําบาก
ผู้สื่อข่าวถามว่า การขึ้นดอกเบี้ยอยู่ในสถานการณ์เงินเฟ้อที่ต่ํามาก นายกรัฐมนตรีมีความกังวลอย่างไรบ้าง นายกฯ กล่าวว่า ต่ํามากครับ ดังนั้น อาจจะต้องพิจารณาเรื่องการลดดอกเบี้ย ตนขอฝากไว้ และหลังจากนี้ไปก็จะมีการพูดคุยกับผู้ว่าธนาคารแห่งประเทศไทย